CELEX: 32020D0155
Language: et
Date: 2019-10-24 00:00:00
Title: Nõukogu otsus (ÜVJP) 2020/155, 24. oktoober 2019, Somaalias läbiviidava Euroopa Liidu võimete tugevdamise missiooni (EUCAP Somalia) staatust käsitleva Euroopa Liidu ja Somaalia Liitvabariigi vahelise lepingu liidu nimel allkirjastamise ja sõlmimise kohta

6.2.2020   
               
               
                  ET
               
               
                  Euroopa Liidu Teataja
               
               
                  L 34/3
               
            
         NÕUKOGU OTSUS (ÜVJP) 2020/155,
         24. oktoober 2019,
         Somaalias läbiviidava Euroopa Liidu võimete tugevdamise missiooni (EUCAP Somalia) staatust käsitleva Euroopa Liidu ja Somaalia Liitvabariigi vahelise lepingu liidu nimel allkirjastamise ja sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 16. juulil 2012 vastu otsuse 2012/389/ÜVJP, (1) mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR).
                  
               
                     (2)
                  
                  
                     Otsuse 2012/389/ÜVJP artikliga 8 nähakse ette, et EUCAP NESTORi ja selle isikkoosseisu staatus, sealhulgas asjakohasel juhul privileegid, immuniteedid ja lisatagatised, mis on vajalikud EUCAP NESTORi läbiviimiseks ja tõrgeteta toimimiseks, tuleb kokku leppida Euroopa Liidu lepingu artikli 37 alusel sõlmitavas lepingus ning Euroopa Liidu toimimise lepingu artiklis 218 sätestatud korras.
                  
               
                     (3)
                  
                  
                     15. juulil 2012 kinnitas Somaalia Liitvabariigi föderaalse üleminekuvalitsuse peaminister liidu välisasjade ja julgeolekupoliitika kõrgele esindajale saadetud kirjas, et „31. detsembril 2008 sõlmitud ELi juhitava missiooni Atalanta staatust käsitlevas lepingus sisalduvad õigused ja kohustused kehtivad ka EUCAP Nestori, selle isikkoosseisu, rajatiste ja varade suhtes“.
                  
               
                     (4)
                  
                  
                     12. detsembril 2016 otsustas nõukogu otsusega (ÜVJP) 2016/2240, (2) et EUCAP NESTOR peaks keskenduma Somaalia abistamisele tema merendusjulgeoleku võime tugevdamisel, et võimaldada tal tõhusamalt tagada mereõiguse täitmist. Otsusega (ÜVJP) 2016/2240 nimetati EUCAP NESTOR ümber EUCAP Somaliaks. Seetõttu näis asjakohane sõlmida Somaalia Liitvabariigiga ametlik missiooni staatust käsitlev leping konkreetselt EUCAP Somalia kohta.
                  
               
                     (5)
                  
                  
                     12. aprillil 2018 võttis nõukogu vastu otsuse, millega antakse luba alustada läbirääkimisi Somaalia Liitvabariigiga Somaalias läbiviidava Euroopa Liidu võimete tugevdamise missiooni (EUCAP Somalia) staatust käsitleva lepingu üle.
                  
               
                     (6)
                  
                  
                     Liit ja Somaalia Liitvabariik on pidanud läbirääkimisi Somaalia Liitvabariigis läbiviidava missiooni EUCAP Somalia staatust käsitleva lepingu üle.
                  
               
                     (7)
                  
                  
                     Leping tuleks liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Somaalia Liitvabariigi vaheline Somaalias läbiviidava Euroopa Liidu võimete tugevdamise missiooni (EUCAP Somalia) staatust käsitlev leping (edaspidi „leping“) kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 24. oktoober 2019
            
               
                  Nõukogu nimel
               
               
                  eesistuja
               
               A.-K. PEKONEN
            
         
         
            (1)  Nõukogu 16. juuli 2012. aasta otsus 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR) (ELT L 187, 17.7.2012, lk 40).
         
            (2)  Nõukogu 12. detsembri 2016. aasta otsus (ÜVJP) 2016/2240, millega muudetakse otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR) (ELT L 337, 13.12.2016, lk 18).